**Likumprojekta “Grozījumi Patvēruma likumā”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums**  |
| Mērķis, risinājums un projekta spēkā stāšanās laiks  | Kopsavilkums nav aizpildāms saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība 5.1 punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Tiesību akta projekts izstrādāts, lai precizētu šā brīža Patvēruma likumā ietverto regulējumu un nodrošinātu vienveidīgu pieeju gadījumos, kad tiek pieņemts lēmums par iesnieguma pieņemšanu izskatīšanai vai atstāšanu bez izskatīšanas (turpmāk – lēmums par iesnieguma pieņemšanu izskatīšanai), nosakot, ka lēmumu par iesnieguma pieņemšanu izskatīšanai, arī gadījumos, kas saistīti ar Eiropas Parlamenta un Padomes regulas Nr.604/2013, ar ko paredz kritērijus un mehānismus, lai noteiktu dalībvalsti, kura ir atbildīga par trešās valsts valstspiederīgā vai bezvalstnieka starptautiskās aizsardzības pieteikuma izskatīšanu, kas iesniegts kādā no dalībvalstīm, piemērošanu, Pilsonības un migrācijas lietu pārvalde (turpmāk – Pārvalde) pieņemt pēc tam, kad saņemti dokumenti no Valsts robežsardzes, kā arī saskaņā ar pastāvošo praksi, kas atbilst Eiropas Savienības tiesiskajam regulējumam, noteikt, ka alternatīvo statusu saņēmušajām personām pēc tam, kad minētās personas saņēmušas termiņuzturēšanās atļauju pirmo reizi, nākamajās reizēs tām tiek izsniegta termiņuzturēšanās atļauja ar derīguma termiņu uz diviem gadiem.Projekts paredz pilnveidot pakalpojumu “Uzturēšanās atļaujas pieprasīšana vai reģistrēšana”. Pakalpojumu nav paredzēts sniegt elektroniski, dokumenti termiņuzturēšanās atļaujas pieprasīšanai jāiesniedz personīgi, ierodoties Pilsonības un migrācijas lietu pārvaldē. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Pilsonības un migrācijas lietu pārvalde |
| 4. | Cita informācija | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Laikā no 2002.gada līdz 2019.gada 31.augustam alternatīvais statuss piešķirts 552 personām. Katru gadu atkārtoti uzturēšanās atļaujas tiek izsniegtas ~80 personām. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums samazinās administratīvo slogu gan atbildīgajai iestādei, gan personām, kurām piešķirts alternatīvais statuss, jo pretēji pašreiz spēkā esošajam regulējumam, kas paredz termiņuzturēšanās atļauju izsniegt uz vienu gadu, noteiks, ka, atkārtoti saņemot termiņuzturēšanās atļauju, tā tiks izsniegta ar derīguma termiņu uz diviem gadiem. Tādejādi administratīvais slogs tiks samazināts par 50%.  |
| 3. | Administratīvo izmaksu monetārs novērtējums | Par vienu apmeklējumu samazināsies nepieciešamais apmeklējumu skaits Pārvaldē, jo personām, kurām piešķirts alternatīvais statuss, atkārtoti saņemot termiņuzturēšanās atļauju, tā tiks izsniegta ar derīguma termiņu uz diviem gadiem. Ņemot vērā līdzšinējo pieredzi, katru gadu atkārtoti termiņuzturēšanās atļaujas tiek izsniegtas ~80 personām. Administratīvo izmaksu samazinājums: C (uzturēšanās atļaujas iesnieguma pieņemšana, pārbaude informācijas sistēmās, lēmuma sagatavošana) = (atalgojums *5,92* euro/h x 1h) x (80 ārzemnieki x 1 uzturēšanās atļaujas pieteikums) = 473,60 *euro*). Administratīvās izmaksas ārzemniekam: C (ierašanās Pārvaldē uzturēšanās atļaujas iesnieguma iesniegšanai) = (atalgojums 4,47 euro/h x 3h) x (80 ārzemnieki x 1 procedūra) = 1072,80 *euro*).Administratīvo izmaksu samazinājums kopā: 1546,40 *euro*.  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
|  |
| **IV. Tiesību akta projekta ietekme uz spēkā esošo tiesību normu sistēmu** |
| Saistītie tiesību aktu projekti | Likumprojekts “Grozījumi Imigrācijas likumā”. Tiesību akta projektā paredzēts Imigrācijas likuma 22.panta otro daļu papildināt ar vēl vienu izņēmuma gadījumu, kad termiņuzturēšanās atļauja nav reģistrējama – ja tā izsniegta saskaņā ar Imigrācijas likuma 23.panta pirmās daļas 13.punktu. |
| Atbildīgā institūcija | Iekšlietu ministrija. |
| Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2011.gada 13.decembra direktīvas [2011/95/ES](http://eur-lex.europa.eu/eli/dir/2011/95?locale=LV) par standartiem, lai trešo valstu valstspiederīgos vai bezvalstniekus kvalificētu kā starptautiskās aizsardzības saņēmējus, par bēgļu vai personu, kas tiesīgas saņemt alternatīvo aizsardzību, vienotu statusu, un par piešķirtās aizsardzības saturu |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2011.gada 13.decembra direktīvas [2011/95/ES](http://eur-lex.europa.eu/eli/dir/2011/95?locale=LV) par standartiem, lai trešo valstu valstspiederīgos vai bezvalstniekus kvalificētu kā starptautiskās aizsardzības saņēmējus, par bēgļu vai personu, kas tiesīgas saņemt alternatīvo aizsardzību, vienotu statusu, un par piešķirtās aizsardzības saturu |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 24.panta 2.punkts | 2.pants | Pārņemts pilnībā, ņemot vērā savstarpējo saistību ar citiem Patvēruma likuma pantiem | Projekts nesatur stingrākas prasības nekā attiecīgais ES tiesību akts. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | 24.panta 2.punktā paredzētā rīcībā brīvība – “.... izsniedz pagarināmu uzturēšanās atļauju, kurai jābūt derīgai vismaz vienu gadu un pagarināšanas gadījumā – vismaz divus, ja vien pārliecinošu valsts drošības vai sabiedriskās kārtības iemeslu dēļ nav nepieciešams rīkoties citādi” netiek ieviesta ar likumprojekta 2.pantu, jo direktīvas 24.panta 2.punktā paredzētais attiecībā valsts drošības vai sabiedriskās kārtības apsvērumiem jau tiek nodrošināts saskaņā ar spēkā esošajā Patvēruma likumā ietverto tiesisko regulējumu. Visos gadījumos, kad tiek lemts par termiņuzturēšanās atļaujas atkārtotu izsniegšanu personai, kurai piešķirts alternatīvais statuss, vienmēr tiek vērtēts vai joprojām pastāv kāds no Patvēruma likuma 40.panta pirmās daļas nosacījumiem, t.sk. vai nepastāv kāds no iepriekš minētā likuma 46.panta pirmās daļas 4.punktā minētajiem apstākļiem, kad alternatīvo statusu nepiešķir, proti vai ir pamats uzskatīt, ka persona rada draudus valsts drošībai vai sabiedriskajai kārtībai. Papildus iepriekš minētajam norādāms, ka saskaņā ar Patvēruma likuma 58.panta 1.punktu personai, kurai piešķirts alternatīvais statuss, to var atņemt, ja ir pamats uzskatīt, ka persona rada draudus valsts drošībai vai sabiedriskajai kārtībai. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts un tā sākotnējās ietekmes novērtējuma ziņojums (anotācija) pirms tā iesniegšanas Valsts sekretāru sanāksmē tika ievietots Iekšlietu ministrijas tīmekļa vietnē [www.iem.gov.lv](http://www.iem.gov.lv) sadaļā “Sabiedrības līdzdalība”, aicinot sabiedrību izteikt savu viedokli par projektu. |
| 2. | Sabiedrības līdzdalība projekta izstrādē | Saskaņā ar Ministru kabineta 2009. gada 25. augusta noteikumu Nr. 970 ”Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Iekšlietu ministrijas tīmekļa vietnē [www.iem.gov.lv](http://www.iem.gov.lv/) sadaļā “Sabiedrības līdzdalība” 2019. gada 13.augustā. |
| 3. | Sabiedrības līdzdalības rezultāti | Par projektu komentāri nav saņemti. |
| 4. | Cita informācija | Nav |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav |

Iekšlietu ministrs S. Ģirģens

Vīza:

valsts sekretārs D. Trofimovs

L.Vijupe

liga.vijupe@pmlp.gov.lv